જૂનાગઢ ભારતી આશ્રમના વડા અને જૂના અખાડાના વરિષ્ઠ મહામંડલેશ્વર વિશ્વંભર ભારતીબાપુ સાથેની વાતચીતમાં કહ્યું હતું કે સાધુ સમાજની સંમતિથી જ કલેક્ટરે ભવનાથ મંદિરનો વહીવટ લેવાનો હુકમ કર્યો છે. હાલ સાધ્વી જયશ્રીગીરીનું પ્રકરણ બહાર આવ્યું છે તેના કારણે જૂનાગઢનું વાતાવરણ ડહોળાયું છે તેનો ઈનકાર કરી શકાય નહીં. શિવરાત્રિના મેળા પર આ વિવાદની કોઈ અસર ન પડે તે માટે કલેક્ટરે સાધુ સમાજની સંમતિથી ભવનાથ મંદિરમાં વહીવટદારની નિમણૂક કરી છે. તેઓ મંદિરનો માત્ર હિસાબ-કિતાબ જોશે જ્યારે હાલ ભવનાથ મંદિરના પ્રબંધક તરીકે હું કાર્યરત છું.